OpenLLM-France/wikimedia huggingface dataset:
# Enfance (Nathalie Sarraute)

'Enfance' (euskaraz "Haurtzaroa") Nathalie Sarraute (1900-1999) idazle frantsesaren autobiografia da. 1983an plazaratu zen.

## Edukia

Nathalie Sarrautek kontatzen du liburu honetan bere lehenengo hamaika urte. Narrazioa bere buruarekiko elkarrizketa moduan aurkezten da, bere kontzientzaia, haurtzaroko oroimenak. Garai horretan haren gurasoak bananduta zeuden eta bere bizitza Paris eta Errusia artean garatu zen. Sarrauteren helburua erabateko egiatitasuna da. Lan honetan introspekzioa da nagusi; haren buruari bere amaren benetako izaerari buruz galdetzen dio; ama alabarekin hotza eta hurruna zen eta haurrak bederatzi urte zituelarik, aitaren eskuetan utzi zuen. Dena dela, liburuaren amaieran, amarekin nola lortu zuen berriro ere hubiltzea azaltzen digu.
Liburua elkarrizketaren gainean eraikitzen da, mintzakideak idazlea bera izanik. Horrek oso liburu originala bihurtzen du hau. Ahotsek jarrera desberdinak erakusten dituzte: batak narrazioaren gidaria da; bestea kontzientzia kritikoa da.

## Pertsonaiak

* Nathalie Sarraute haurra enfant (Tachok, Tachotchek et Pigalitza izengoitiekin) : Natalya Tcherniak
* Aita, Ilya Tcherniak
* Ama, Pauline Boretzki, dibortziatu aurretik Pauline Chatounovski
* Kolia Boretzki, aitaordea
* Véra, amaordea
* Alexandra Karlovna, Véraren ama
* M. eta Mme Florimond
* Lesage irakaslea, medikua
* Korolenko, amaren haurtzaroko adiskidea
* Hélène, Lili izengoitiaz, Véraren alaba
* Adèle, Hélèneren arduraduna
* Pierre, Laranen semea
* M. eta Mlle Péréverzev, harakinak
* Mme Bernard, Alésiaren etxe-irakaslea
* Mlle de T., institutrice rue d'Alésia
* Lucienne Panhard, ikasketen laguna
* Michka, Nathalieren jostailuzko hartza
* Korolenko, psikologoa
* Gacha
* Nathalie, adiskidea
* Jean Claude, osaba
* Babouchka, amona

## Kanpo loturak

* (Frantsesez):Liburuaren azterketa.
* Datuak: Q3054121
# Enfants-Rouges

Enfants-Rouges (10), Frantziako Paris hiriburuan dagoen auzo bat da, Temple (3) barrutian. 1999ko erroldaren arabera 8.562 biztanle zituen.

## Kanpo estekak

* Datuak: Q3413231
* Multimedia: Quartier des Enfants-Rouges / Q3413231
# Enfasi (figura erretorikoa)

    Artikulu hau baliabide erretorikoari buruzkoa da; beste esanahietarako, ikus «Enfasi (argipena)».
Enfasi deitu ohi zaio figura erretoriko bati. Erretorikan, hitz edo esamolde bat hizkuntza arruntean ohi duena baino zentzu murritzagoan eta zehatzagoan erabiltzean datza, zentzu jakin bat areagotzeko. Sinekdoke motatzat har daiteke.
Adibidea: "gizona bere bakardadean zegoen". "Gizona bakar-bakarrik zegoen". (Goizona bakarrik zegoela, oso bakarrik zegoela, azpimarratzeko euskaraz ohikoak diren bi baliabide erretoriko).

## Kanpo estekak

* Datuak: Q9253425
# Enfermeras

Enfermeras (euskaraz: «Erizainak») 2019ko urriaren 23an RCN Televisión-n estreinatu zen Ana María Pérez-ek sortutako Kolonbiako dramako telebistako seriea da.

## Pertsonaiak

* Diana Hoyos: María Clara González
* Sebastián Carvajal: Carlos Pérez
* Viña Machado: Gloria Mayorga Moreno
* Julián Trujillo: Álvaro Rojas
* Lucho Velasco: Manuel Alberto Castro
* Nina Caicedo: Sol Angie Velásquez
* Federico Rivera: Héctor Rubiano "Coco"
* María Manuela Gómez: Valentina Duarte González
* Cristian Rojas: Camilo Duarte González

## Kanpo estekak

* Datuak: Q72100361
# Enerizko atea

Enerizko atea Eneolitoko trikuharria da, Artaxoako udalerrian (Nafarroako erdialdea). Herri horretan azaldu diren beste trikuharriak bezalaxe, ateko harriak zulatuak ditu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12256853
# Enewetak

Enewetak (edo Eniwetok) Marshall Uhartetako atoloia da, Ozeano Barean. Berrogei uhartetxo dira, 60 km², eta erdian 30 km-ko diametro duen aintzira du. Bertan Ameriketako Estatu Batuek saio nuklearrak egin zituen XX. mendearen erdialdean, bertako bizitza guztia ezabatuz.

## Historia

Nabigatzaile espainiar batek aurkitu zuen atoloia, 1529an, Álvaro de Saavedra Cerón. Saavedrak lurra zapaldu zuen, hori egiten zuen lehen europar izanik. Los Jardines izena eman zion.
1944ko otsailaren 17tik otsailaren 23 arte inguru honetan Enewitokeko gudua gertatu zen, Bigarren Mundu Gerraren barruan, Ozeano Barearen kanpainan. XX. mendean ere, 1948ko apirilaren 14tik 1958ko abuztuaren 18 artean, Ameriketako Estatu Batuek saio nuklear batzuk egin zituzten uharteetan, atoloia erabat suntsituz. 1952an lehen bonba termonuklear leher arazi zuten.
1977-1980 artean, hormigoizko kupula (Runit kupula) Runit uhartean eraiki zen lurzoru erradioaktiboak eta hondakinak gordetzeko. Runit kupula ondatzen ari da eta tifoi batek urratu lezake, aintziraren sedimentuak jasotakoak baino erradioaktiboagoak badira ere.
2010ean 664 pertsona bizi ziren inguru horretan.

## Nuklear probak

Gerra Hotzaren testuinguruan, hamar urtetan, estatubatuarrek 44 bonba nuklear eztanda arazi egin zuten atoloian. Bonba proiektu desberdinetakoak ziren:
* Sandstone operazioa
* Greenhouse operazioa
* Ivy operazioa
* Castle operazioa
* Redwing operazioa
* Hardtack operazioa
Bonba horien artean hauek izan ziren ezagunenak:
* X-Ray (37 kilotona), historia unibertsalaren seigarren bonba atomikoa. Eztanda 1948ko apirilaren 14an eragin zuten, Engebi uhartean, atoloiaren iparraldean.
* Yoke (49 kt): 1948ko apirilaren 30ean, Aomon uhartean, atoloiaren ipar-ekialdean.
* Zebra (18 kt): 1948ko maiatzaren 14an, Runit uhartean, atoloiaren ekialdean.

## Ondorioak

Ekosistema guztiak suntsitu zituzten eta urtetan ezinezkoa izan zen atoloian bizitzea. 1952an bonba termonaklurrearekin, eztandaren erdigunean, 15.000.000 gradu heldu ziren; tenperatura hori Eguzkiren erdian omen dago. Tenperatura horrek segundu gutxi batzuk iraundu zuen baina dena desager arazi egin zuen.

## Iruditegia

* Sandstone operazioa, 1948an.
* Ivy Mike, 1952ko urriaren 31n.
* Greenhouse operazioa
* Ivy King saioa, 1952ko azaroan.
* Hardtack Umbrella saioa.

## Erreferentziak

* ↑ https://www.nytimes.com/2014/12/04/opinion/a-pacific-isle-radioactive-and-forgotten.html
* ↑ https://www.citypopulation.de/Marshall.html

## Kanpo estekak

* (Ingelesez):Michael B. Gerrard-en "A Pacific Isle, Radioactive and Forgotten" artikulua The New York Times egunkarian.
* Datuak: Q649190
* Multimedia: Enewetak / Q649190
# Enfant terrible

Enfant terrible (euskaraz Haur izugarria) frantsesezko lokuzioa da, jatorriz helduei eta bereziki euren gurasoei itxuraz xaloak baina sarritan deserosoak diren galderak egiten dizkien umeei deitzeko erabiltzen dena. Gerora izendapen honen esanahia zabaldu egin da eta gaur egun gizarteko edozein ataletan bere galdera edo jokamoldeen bidez ezarritako edo ohiko jokamolde eta arauetatik at doazenei deitzeko erabiltzen den izendapena ere bada.

## Jatorria

Esamoldea lehenbiziko erabilera Ameriketako Estatu Batuko Thomas Jefferson presidenteak Washington Hiriko Pierre Charles L'Enfant arkitektoa deskribatzeko erabili zuen, azken hau itxura oneko frantziar idealista baina burugogor edo egoskor bat baitzen.

## Kanpo estekak

* Datuak: Q1501316
# Enfasi (argipena)

Enfasi hitzak adiera zenbait ditu:
* enfasia, esanahia nabarmentzeko erabiltzen den baliabidea da, edozein baliabide semantiko, ―hitz markatuak erabiltzea, figura erretorikoren bat erabiltzea edo esamolde esanguratsuak erabiltzea―, edo deklamazioan erabiltzen diren edozein ahots baliabide;
* enfasia, figura erretoriko bat da, testu edo diskurtsoaren zati esanguratsu bat nabarmentzeko balio duen figura erretorikoa:
* enfasia, diskurtsoaren atal ahotsez nabarmentzeko modua (ikus, azentua).
# Enfasi (lexikologia)

    Artikulu hau semantikari, deklamazioari, erretorikari buruzkoa da; beste esanahietarako, ikus «Enfasi (argipena)».
Enfasia esanahia nabarmentzeko erabiltzen den baliabidea da. Enfasiarekin berezko esanahia areagotzen da eta horretarako hitz markatuak, figura erretorikoa edo esamolde esanguratsuak erabili ohi dira. Ahozko diskurtsoetan, hitz egiterakoan enfasia lor daiteke baliabide erretoriko edo deklamazioan ikasten diren hainbat baliabiderekin: ahoskerarekin, erritmoarekin, doinuarekin... Ahotsaren bolumena ere erabil daiteke zerbait nabariarazteko, azpimarratzeko, enfasia lortzeko.
# Enfield

Enfield (ingelesez: London Borough of Enfield) Londresko udalerrietako (borough) bat da, iparraldean kokaturik dagoena. 2015eko erroldaren arabera 328.400 zituen 82,20 kilometro koadroko azaleran.

## Historia

Erromatarren garaian Londreserako errepidean kokaturik zegoen asentamendu bat izan zela erakusten dute Edmonton inguruan egin diren indusketek.
790 urtean Merciako Offa erregeak St Albans abadiari eman zizkion lurrak. Daniarrek Ingalaterra ekialdea konkistatu zutenean Lea ibaiaren inguruan hainbat gotorleku eraiki zituzten. Normandiarren konkistaren ondoren Enfield eta Edmonton jadanik existitzen ziren, lehenak 400 biztanle zituen eta bigarrenak 300. Domesday liburuan Enfielden parkea bazela ere aipatzen da eta londrstarrak bertara ehizatzera etortzen zirela.
Enfield Town Middlesex konderriko baso zabalaren ertzean zegoen merkatu-herri bat zen, Londrestik egun bateko distantziara zegoena. Hiriburua zabalduz joan ahala Enfield industrializatu egin zen (batez ere armagintzan) eta ondoren suburbio erresidentziala bihurtu zen. Gaur egungo udalerria 1965 urtean eratu zen Southgate, Enfield eta Edmonton udalerriek bat egin zutenean.

## Auzoak

Barrutia honako auzoek osatzen dute:
| Bowes Park Bulls Cross Bush Hill Park Clay Hill Cockfosters Crews Hill Edmonton Enfield Chase | Enfield Highway Enfield Lock Enfield Town Enfield Wash Forty Hill Freezywater Grange Park Hadley Wood | Lower Edmonton New Southgate Oakwood Palmers Green Ponders End Southgate Upper Edmonton Winchmore Hill |

## Ondasun nabarmenak

* Enfield erdigunea.
* Enfield erdigunea.
* Enfield herriko parkea.
* Edmonton.
* Edmontongo Santu guztien eliza (XII mendekoa).
* Grovelands House.
* Broomfield House.
* Forty Hall.
* Forty Hall parkeko aintzira.
* Capel Manor.
* Myddleton House.
* Arma lantegia.
* Trent parkea.

## Kanpo estekak

* (Ingelesez) Enfield barrutiko kontseiluaren webgunea.
* Datuak: Q210531
* Multimedia: London Borough of Enfield / Q210531
# Europa FC

Europa FC Gibraltarko futbol taldea da.

## Historia

1925 urtean sortu zen eta 1952 artean 6 Liga eta 5 Kopa irabazi zituen. 65 urte itxaron behar izan zituen titulu berriak lortzeko.
XXI mendean College Europa AFC izena hartu zuen eta berriz ere maila bikaina lortu zuen, 2015 eta 2016an Ligan bigarren eginez eta 2016-17 denboraldian Liga eta Kopa irabaziz. 2017-18an eta 2018-19an Ligan bigarrena izan zen eta Kopa irabazi zuen.

## Palmaresa
### Gibraltarren: 18

* Liga (7): 1929, 1930, 1932, 1933, 1938, 1952, 2017.
* Rock Cup (8): 1938, 1946, 1950, 1951, 1952, 2017, 2018, 2019.
* Premier Cup (1): 2015.
* Pepe Reyes Kopa (Superkopa) (2): 2016, 2018.

## Kanpo estekak

* Datuak: Q15732501
# Europa Latinoa

Europa Latinoa :
* [[Image:LatinEuropeCountries.png|thumb|270px|erdian|Latinezko jatorria duten hizkuntza dituzten Europako eskualdeak
* {{Legenda|#0066ff|Hizkuntza latino bat ofiziala den herrialdea
* ██ Hizkuntza latino bat beste hizkuntza batzuekin batera ofiziala den eremua
* ██ Hizkuntza latino baten erabilera garrantzitsua duen herrialdea, baina ofiziala izan gabe
* ██ Hizkuntza latino baten erabilera nabarmena den eskualdea, baina ofiziala izan gabe
* Herrialdeak
* Andorra
* Belgika
* Errumania
* Eslovakia
* Espainia
* Frantzia
* Gibraltar
* Italia
* Moldavia
* Monako
* Luxenburgo
* Portugal
* San Marino
* Suitza
* Vatikano Hiria
Europa Latinoa terminoa Europan hizkuntza erromantzeak hitz egiten den eremuaren izen ez-formala da. Eremu horretan Portugal, Espainia, Andorra, Frantzia, Monako, San Marino, Italia, Errumania eta Moldavia sartzen dira, hala nola Valonia eta frantsesa, italiera edo erromantxera hitz egiten den Suitzako eremua.

## Kanpo estekak

* Datuak: Q1064023
# Europa Press

Europa Press Espainiako albiste agentzia da.
1953an Torcuato Luca de Tenak sortu zuen, garaiko Opus Deiko zenbait kide frankistak bultzatua. Laster, herrialdeko agentzia nagusienetariko bat bilakatu zen. Egoitza nagusia Madril hiriburuan du.

## Kanpo estekak

* Webgune ofiziala (Gaztelaniaz)
* Datuak: Q3060712
* Multimedia: Europa Press / Q3060712
# Europa Erdialdeko udako ordua

Europa Erdialdeko udako ordua —ingelesez: Central European Summer Time (CEST)— Europar Batasuneko herrialde gehienek erabiltzen dute ordu-eremuaren udako ordua da, UTC+2. Izan ere, ordu hau aplikatzen zaie, udan, Europa Erdialdeko ordua (UTC+01:00) erabiltzen duten herrialdeei.

## Ikus, gainera

* Europa Erdialdeko Ordua

## Kanpo estekak

* (Ingelesez) CET-CEST erabiltzen dute herrialdeen zerrenda
* Datuak: Q207020
# Europa Europa

Europa Europa (alemanez: Hitlerjunge Salomon, lit., "Gazteria Hitleriarretako Salomon") drama historikoa da, Agnieszka Hollandek zuzendutako 1990eko filma. Aktore protagonistak dira Marco Hofschneider, Julie Delpy, Hanns Zischler eta André Wilms dira.
CCC Film enpresa alemanaren eta Frantzia eta Poloniako enpresen arteko nazioarteko koprodukzioa izan zen filma. Golden Globe saria irabazi zuen Atzerriko Hizkuntzako film onenaren kateforian, eta 1992an Gidoi Egokitu Onenaren Oscarrerako izendapena jaso zuen, irabazi gabe azkenean.

## Sinopsia

* Oharra: Atal honek istorio osoa edo amaiera argitzen du.
Solomon Perelen 1989ko autobiografia du oinarri filmak, askatasun dexente hartuta egokitzapenean. Holokaustotik ihes egin zuen mutiko judua izan zen Solomon, nazi gisa mozorrotu zen eta Hitleriar Gazterian tokia aurkitu zuen paradoxikoki. Perel bera, laburki, pertsonalki agertzen da filmaren amaieran. Filmaren izenburua Bigarren Mundu Gerrako Europa kontinentalaren banaketari buruzkoa da;leialtasunak, identitateak eta fronte-lerroak etengabe aldatzen ziren testuinguru bat.

## Kanpo estekak

* Artikulu hau, osorik edo zatiren batean, Ingelesezko Wikipediako «Europa Europa» artikulutik itzuli da; zehazki, 2024-03-18ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q176626
# Euskararen Adierazle Sistema

Euskararen Adierazle Sistema edo EAS euskararen egoera sozialaren berri ematen duen adierazle sorta da. Bere helburua da gizartearen esparru desberdinetan hizkuntzak une jakin batean euskarak duen zabalkundea neurtzea, eta denboran zehar izaten ari den bilakaera zehatz-mehatz azaltzeko baliagarria izatea.
Adierazleok era planifikatuan, sistematikoan eta era iraunkor eta antolatuan datuz elikatu eta eguneratzen dira. Eremu geografikoari dagokionez, Euskal Herri osoa du jomuga. Baina datuak beti ez daude eskura, eta esate baterako, Araba, Bizkaia eta Gipuzkoako 47 herrik bakarrik dute euskararen kale-erabileraren 2016ko datuak EASen webgunean.
Euskararen Adierazle Sistemaren partaideak honako erakunde hauek dira: Eusko Jaurlaritza, Nafarroako Gobernua, Euskararen Erakunde Publikoa, eta Araba, Gipuzkoa eta Bizkaiko Foru Aldundiak. Era berean, Europako Batzordeak, Erregio Garapenerako Europar Fondoaren (FEDER) Diru-funtsaren bidez kofinantzatu zuen egitasmoa.

## Erreferentziak

* ↑ «EUSKARAREN ADIERAZLE SISTEMA (EAS)» www.euskadi.eus 2017-12-19 (Noiz kontsultatua: 2021-07-07).
* ↑ «EAS: Euskararen Adierazle Sistema. Euskararen kale-erablera» www.euskadi.eus (EUSTAT, Eusko Jaurlaritza) (Noiz kontsultatua: 2021-03-02).

## Kanpo estekak

* Datuak: Q107444643
# Euskararen Etxea

Euskararen Etxea euskarari buruzko gune espezializatua da, Bilboko San Ignazio auzoan dagoen eraikin batean kokatua. Bertan, zenbait euskara elkartek dute egoitza. Egoitza horietaz gain, euskarazko unibertsitate-liburuz osaturiko liburutegia eta hizkuntzaren interpretazio zentroa ere badago, lau solairutan antolatutako eraikin honetan.
2004ko abenduaren 3an zabaldu zuten, eta Eusko Jaurlaritza, Bizkaiko Foru Aldundia eta Bilboko Udala erakundeek diruz lagunduta dago.

## Lehenengo solairua

Euskararen Interpretazio Zentroa (EIZ) dago. Euskararen bizi indarra eta aniztasuna transmititu nahi ditu erakusketak. Bisita ludiko bat egiten du bisitariak hainbat pantailatan zehar ikus-entzunezko informazioarekin jolasten. Irudi, soinu, jolas, argi eta ispilu ikusgarriek ingurune txundigarri osatzen dute, Euskaldunekk, azken 50 urtetan egin dituzten urratsekin, ingurune moderno horretan euskara bizirik eta ondo kokatuta dagoela transmititu nahi du erakusketak.
Ardatz nagusia alde batetik euskara batua eta euskalkien arteko unibertsoa da, eta bestetik hizkuntza eta hiztunen historia erakusten dute.
Datuak beste hiru hizkuntzatan jaso daitezke: gaztelaniaz, ingelesez eta frantsesez.

## Bigarren solairua

Multimedia Gordailua edo Mediategia, Euskarazko Unibertsitate Liburuen Gordailua eta Areto Balioaniztuna daude solairu honetan.

## Hirugarren solairua

Euskal Idazleen Elkartea, Mendebalde Kultura Alkartea eta Euskara Elkarteen Federazioa (Topagunea) elkarteek solairu honetan dituzte bulego nagusiak.

## Laugarren solairua

Bizkaiko Ikastolen elkarteak bertan dauka egoitza nagusia.

## Ikus gainera

* Azkue Fundazioa.
* Euskal Museoa (Bilbo)
* Euskal Museoa (Baiona)
* Euskal Herria museoa (Gernika)
* San Telmo museoa (Donostia)

## Kanpo estekak

* Euskararen Etxearen webgunea
* Datuak: Q12257625
* Multimedia: Euskararen Etxea / Q12257625
# Euskaraokea

Euskaraokea ETB-1ek 1990ko hamarkadan aireratu zuen karaoke saioa izan zen. Ixiar Orejak eta Iñaki Urdanpilletak aurkezten zuten saioan, herriz herri umeak kantari izaten ziren. Euskal kantak zein atzerriko abesti ezagunen euskarazko bertsioak izaten ziren, eta saria zegoen irabazleentzat. Irabazleen artean Ylenia Baglietto edo Maddalen Arzallus izan ziren. 1996ko udan hasi zuen emisioa. Saioko abestirik ezagunenekin hainbat disko ere argitaratu ziren.

## Erreferentziak

* ↑ «EITB 1990. hamarkadan» EITB Euskal Irrati Telebista (Noiz kontsultatua: 2021-11-23).
* ↑ «Ylenia Bagglietok “Euskaraokea” irabazi zuen 1997an!» EITB Euskal Irrati Telebista 2021-01-27 (Noiz kontsultatua: 2021-11-23).
* ↑ «Madallen Arzallus, 'Euskaraokea' saioko izar txiki handia!» EITB Euskal Irrati Telebista 2021-10-11 (Noiz kontsultatua: 2021-11-23).

## Kanpo estekak

* Datuak: Q109680354
# Euskararen Berripapera

Euskararen Berripapera 1992 urtetik Eusko Jaurlaritzako Hizkuntza Politikarako Idazkaritza Nagusiak argitaratzen duen hilabetekaria da, euskararen inguruko berriak plazaratzen dituena. Doan banatzen da.

## Kanpo estekak

* Euskararen Berripapera, ale guztiak online.
* Datuak: Q20492505
# Emiliano Isaza Gutiérrez

Emiliano Isaza Gutiérrez (Sonsón, 1850eko ekainaren 8a - Bogotá, 1930eko otsailaren 17a) kolonbiar idazlea, kazetaria, historialaria, filologoa, politikaria, abokatua eta diplomazialaria izan zen.

## Biografia

Sonsonen jaio zen, Antioquian, 1850eko ekainaren 8an, Valerio Isaza Ruizen, 1852 eta 1856 artean Sonsongo senatari eta alkatearen, eta Carlota Gutiérrez Gonzálezen semea. Ikasketak La Cejan hasi zituen, gero Medellínera joateko, eta handik zuzenbidean lizentziatu zen Estatuko Unibertsitatean (Gaur egungo Antioquiako Unibertsitatean ).
Graduatu ondoren, 1875ean Bogotara joan zen bizitzera, eta han hasi zen irakasle lanetan Espíritu Santo ikastetxean. 1887an Kolonbiako Legazioaren Idazkari izan zen Vatikanoan, eta enbaxadore arduradun gisa, 1887ko Konkordatua izenpetu zuen. Mila Eguneko Gerran Ekuadorren enbaxadore izan zen eta 1908 eta 1909 bitartean, Rafael Reyesen Gobernuan, instrukzio publikoko ministroa izan zen.
Kolonbiako Historiaren Akademiaren 12 sortzaileetako bat izan zen eta Miguel Antonio Caroren El Tradicionalista, Carlos Martínez Silvaren El Repertorio Colombiano eta José María Guingue y Carvalhoren El Correo del Sur egunkariekin kolaboratu zuen.
Bere lehengusina Ana Gutiérrez Hoyosekin ezkondu zen, eta harekin ezkondu zen Bogotan 1914ko maiatzaren 20an. Ana Rufino Gutiérrez Isaza jeneralaren alaba zen, kongresukide eta ministroa.

### Idazteko estiloa

Hizkuntzarekin perfekzionista, Miguel Antonio Caro eta Rufino José Cuervorengana jo zuen bere Gramatika garbitasun eta dotoreziaz hornitzeko. Haren lanek hizkuntza nola sentitzen zuen eta zenbat aberastu nahi zuenaz hitz egiten dute. Gregorio Gutiérrez González poetaren iloba zen. Bere lanik nabarmenena Gramática práctica de la lengua castellana da.

## Lanak

* Gramática práctica de la lengua castellana (1880).
* Diccionario ortográfico de apellidos y nombres propios de personas, César Conto Ferrerrekin (1885).
* El Libro del Niño (1892).

## Erreferentziak

* ↑ Emiliano Isaza http://cvc.cervantes.es/lengua/thesaurus/pdf/06/TH_06_002_091_0.pdf
* ↑ Emiliano Isaza Gramática práctica de la lengua castellana http://cdigital.dgb.uanl.mx/la/1080022265/1080022265.PDF

## Kanpo estekak

* Datuak: Q20016242
# Emiliano Mujika

Emiliano Mujika (Albiztur, Gipuzkoa, 1882ko abuztuaren 8a - Tolosa, Gipuzkoa, 1949ko abenduaren 13a) euskal idazlea izan zen.

## Lanak
### Poesia

* Neurtitzak (1915)

## Kanpo loturak

* Emiliano Mujika literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12256804
# Emiliano Romagnolo Wikipedia

Emiliano Romagnolo Wikipedia (Vichipedèia) Wikipediaren emiliano romagnolo hizkuntzako edizioa da. 2009ko urriaren hasieran 761 artikulu zituen eta Wikipedien zerrendan 186.a zen.

## Kanpo estekak

* Emiliano Romagnolo Wikipedia
* Datuak: Q3568066
* Multimedia: Emilian-Romagnol Wikipedia / Q3568066
# Emiliano Zapata (udalerria)

Emiliano Zapata Mexikoko udalerri bat da. Hidalgo estatuan kokatua dago. 2010ean 13.357 biztanle zituen 124,49 km²ko azaleran. Herriburua [[Emiliano Zapata (Emiliano Zapata)|Emiliano Zapata]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3887833
* Multimedia: Emiliano Zapata Municipality, Hidalgo / Q3887833
# Emilianópolis

Emilianópolis Brasilgo udalerri bat da, São Pauloko estatuan kokatua. 3.174 biztanle ditu 225,167 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q928234
* Multimedia: Emilianópolis / Q928234
# Emiliano Piedra

Emiliano Piedra Miana (Madril, 1931 – ib., 1991ko abuztuaren 28a) espainiar zinema-ekoizlea izan zen.

## Biografia

Zinemako banaketa- eta erakusketa-munduan hasi, eta ekoizle-lanetan hasi zen 1960an, Canción de cuna, Abuelita Charlestón, Han robado una estrella edo El valle de las espadas filmen ekoizle, hain zuzen ere.
Arrakastarik handiena 1965ean iritsi zitzaion, ordea, Orson Wellesek Espainian zuzendu zuen Chimes at Midnight filmarekin, Cannesko zinemaldian saritu baitzuten. Harrezkero, garrantzi handiko lanei ekin ahal izan zien, hala nola Angelino Fonsek zuzendutako Fortunata y Jacinta (1969) edo Gonzalo Suárezen La Regenta (1974) filmen ekoizpenari.
Nazioartean berriro ere itzal handia lortu zuen Carlos Saura zuzendariarekin, eta Antonio Gades dantzariarekin osatutako film-trilogia bati esker: Bodas de sangre (1980), Carmen (1983) eta El amor brujo (1985).
Bizitzako azken urteetan telebistako saioak ekoizten jardun zuen, besteak beste, El ángel caído (1990) eta El Quijote (1990).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753653